29. ΑΠΟΦΑΣΙΣ ΥΠΟΥΡΓΟΥ   ΔΗΜΟΣΙΑΣ ΤΑΞΕΩΣ Αριθ. 4088Φ015.94/8 της 21/30 Απρ. 1976  (ΦΕΚ Β΄ 612)  Περί καθορισμού των κατ’ άρθρ. 2 παρ. 3 του Νόμ. 295/76 μείζονος σπουδαιότητος Υπηρεσιών της Αστυνομίας Πόλεων.  Έχοντες υπ’ όψει τας διατάξεις του άρθρ. 2 παρ. 4 του Νόμ. 295/1976 «περί τροποποιήσεως και συμπληρώσεως διατάξεών τινων των οργανικών νόμων Υπηρεσιών του Υπουργείου Δημοσίας Τάξεως» ως και την υπ’ αριθ. 2047 Φ.020.2/13.4.1976 πρότασιν του Αρχηγείου Αστυνομίας Πόλεων, αποφασίζομεν: Καθορίζομεν ως ακολούθως τας κατά το άρθρ. 2 παρ. 3 του Νόμ. 295/1976 μείζονος σπουδαιότητος Υπηρεσίας της Αστυνομίας Πόλεων τας διοικουμένας παρά Γενικών Αστυνομικών Διευθυντών: 1.Αστυνομικήν Διεύθυνσιν Αθηνών. 2.Αστυνομικήν Διεύθυνσιν Πειραιώς. 3.Αστυνομικήν Διεύθυνσιν Πατρών. 4.Διεύθυνσιν Αστυνομικών Σχολών και  5.Οικονομικήν Επιθεώρησιν.  Δια της υπ’ αριθ. 4720 Φ.020.2 της 28 Αυγ./10 Σεπτ. 1976 (ΦΕΚ Β΄ 1114) καθωρίσθησαν προσωρινώς νέαι μείζονος σπουδαιότητος, διοικούμεναι υπό Γεν. Αστυν. Διευθυντών, αι υπηρεσίαι Α΄ και Β΄ Υπαρχηγού Αρχηγείου Αστυνομίας Πόλεων. Η 5307/Φ.020.2/4-19 Μαρτ. 1981 (ΦΕΚ Β΄ 160) απόφ. Υπ. Δημ. Τάξεως όρισε ότι: «Συμπληρούντες την υπ’ αριθ. 4088.Φ.015.94/8 από 21.4.1976 ομοίαν ημών, καθορίζομεν, ως μείζονος σπουδαιότητος Υπηρεσίας της Αστυνομίας Πόλεων, την επιθεώρησιν του Αστυνομικού Σώματος, την Υγειονομικήν Υπηρεσίαν, την Διεύθυνσιν Προστασίας Εθνικού Νομίσματος, την Διεύθυνσιν Τουριστικής Αστυνομίας και τας Διευθύνσεις Α΄, Β΄ και Γ΄ του Αρχηγείου Αστυνομίας Πόλεων, αι οποίαι εφεξής διοικούνται υπό Γενικών Αστυνομικών Διευθυντών Γενικών Υπηρεσιών».   